सिंह राशि को हो सकता है बिजनेस में फायदा, कन्या राशि के लिए तरक्की और वृश्चिक राशि वालों के लिए भाग्योदय का समय
July Rashifal (Horoscope Monthly) | Monthly Rashifal July 2023), July Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, इस महीने मेष राशि वाले कहीं निवेश करने की सोच रहे हैं तो अच्छा समय है। वृष राशि के नौकरीपेशा लोगों को मन मुताबिक जिम्मेदारियां मिल सकती हैं। सिंह राशि वालों को इस महीने बिजनेस में फायदा हो सकता है।
इस महीने मेष राशि वाले कहीं निवेश करने की सोच रहे हैं तो अच्छा समय है। वृष राशि के नौकरीपेशा लोगों को मन मुताबिक जिम्मेदारियां मिल सकती हैं। सिंह राशि वालों को इस महीने बिजनेस में फायदा हो सकता है। कन्या राशि वालों के लिए तरक्की वाला समय रहेगा। इस राशि के नौकरीपेशा लोगों को मन मुताबिक जगह पर ट्रांसफर मिल सकता है। बिजनेस में भी ज्यादा फायदा होने के योग बन रहे हैं।
इस महीने तुला राशि के नौकरीपेशा लोगों को मनचाही जिम्मेदारी तो मिल सकती है लेकिन लापरवाही से बड़ा नुकसान होने की आशंका है। वहीं, इस राशि के लोगों के बिजनेस में चुनौतियां रहेंगी। इस महीने वृश्चिक राशि वालों का भाग्योदय हो सकता है। रुका हुआ पैसा मिलने के भी योग हैं। धनु राशि वालों को सितारों का साथ मिल सकता है। इस राशि के नौकरीपेशा लोगों को अच्छा इंक्रीमेंट मिलने के भी योग हैं। 
मकर राशि के नौकरीपेशा लोगों पर एक्स्ट्रा जिम्मेदारी आ सकती है। कुंभ राशि वालों की नौकरी और बिजनेस में व्यस्तता ज्यादा रहेगी। इस राशि के लोग नया व्हीकल खरीद सकते हैं। मीन राशि वालों के लिए ये महीना ठीकठाक रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- इस महीने ग्रह स्थितियां आपको कई मौके देंगी। अपने जनसंपर्क मजबूत रखने से कई तरह की जानकारियां मिलेंगी। जो कि आने वाले दिनों में फायदेमंद होंगी। कहीं निवेश करने की सोच रहे हैं तो तुरंत कर दें। फायदेमंद योजनाओं पर विचार होगा। प्रॉपर्टी संबंधी काम अटका है तो महीने की शुरुआत में पूरा होने की संभावना है।
नेगेटिव- संतान की जरूरतों पर अपनी सामर्थ्य से ज्यादा धन खर्च हो सकता है। परंतु चिंता करने की बजाय अपनी आर्थिक स्थिति को बेहतर करने की कोशिश कामयाब रहेगी। अपने संपर्कों में कम्युनिकेशन गैप बिल्कुल ना आने दे और आलस की वजह से किसी भी काम को टालने का भी प्रयास ना करें। बोलचाल का लहजा नरम रखें। गलत भाषा के प्रयोग से कुछ लोगों में नाराजगी उत्पन्न हो सकती हैं।
व्यवसाय- कार्यक्षेत्र में साथियों का काम के प्रति समर्पण रहेगा। बाहरी सोर्स से चल रही बिजनेस की बातचीत का इस महीने अच्छा नतीजा निकलेगा। विदेशी कंपनियों से जुड़े लोगों को एक्टिव रहने की जरूरत है। होलसेल से जुड़े व्यापारी अपनी कार्यवाही में किसी भी तरह की लापरवाही न करें। सॉफ्टवेयर कंपनी में काम करने वाले लोग अपनी मेहनत के अच्छे नतीजे हासिल कर लेंगे।
लव- व्यस्तता के बावजूद घर परिवार को प्राथमिकता देना आपके संबंधों में मधुरता लाएगा। दांपत्य संबंधों में नजदीकियां बढ़ेगी। प्रेम संबंधों में किसी अन्य व्यक्ति का हस्तक्षेप ना होने दें।
स्वास्थ्य- असंतुलित खानपान की वजह से पेट में कुछ इंफेक्शन जैसी समस्या महसूस होगी। आयुर्वेदिक चीजों का अधिक से अधिक सेवन करें। गर्भवती महिलाएं अपने स्वास्थ्य के प्रति विशेष रूप से सजग रहें।
वृष - पॉजिटिव- ये महीना बहुत सुखद रहेगा। गुरु तुल्य लोगों के सानिध्य में रहने से आपको मानसिक सुकून मिलेगा। आर्थिक मामलों में अप्रत्याशित फायदा होने की संभावना है। युवा लोग सभी कार्यों को योजनाबद्ध तरीके से क्रियान्वित करते चलें, समय आपके पक्ष में है। अपनी किसी उपलब्धि से वह दूसरों के बीच आकर्षण का केंद्र भी रहेंगे।
नेगेटिव- कोई भी महत्वपूर्ण फैसला जल्दबाजी में बिल्कुल न लें। कभी-कभी मनमर्जी और अति आत्मविश्वास की वजह से धोखा खा सकते हैं। दूसरों की उपलब्धि देख कर मन में ईर्ष्या के भाव लाना आपके मनोबल को कमजोर करेगा। अपनी उर्जा को सकारात्मक रूप में उपयोग करने से आप कई तरह की मुश्किलों से बच सकते हैं।
व्यवसाय- व्यवसायिक गतिविधियां व्यवस्थित रहेगी तथा वर्तमान कार्य उचित रूप से होते जाएंगे। पब्लिक डीलिंग से संबंधित कार्यों में फायदा मिलेगा। महिलाओं से संबंधित व्यवसाय में पैसा लगाना फायदेमंद रहेगा। यदि नौकरी में उच्च पद पाने के लिए कोई कोर्स आदि का विचार कर रहे हैं तो तुरंत उस पर अमल कर ले। सरकारी सेवारत लोगों को उनके मन मुताबिक कुछ कार्यभार मिल सकता है।
लव- पति-पत्नी के बीच घर की व्यवस्था को लेकर कुछ नोकझोंक रहेगी। परंतु संबंधों में मधुरता बनी रहेगी। अविवाहित व्यक्तियों के लिए कोई अच्छा रिश्ता आने की संभावना है। प्रेम संबंधों से जुड़े लोग भविष्य को लेकर प्लान कर सकते हैं।
स्वास्थ्य- सिर दर्द और थकान की वजह से कुछ असहज महसूस करेंगे। तनाव जनक परिस्थितियों से दूर रहें। जो लोग मादक पदार्थों का सेवन करते हैं, वह अलर्ट हो जाए तथा अपनी दिनचर्या व्यवस्थित कर लें।
मिथुन - पॉजिटिव- यह माह आपको उत्साहित और सकारात्मक रखने वाला है। अभिभावक अपने बच्चों के टैलेंट को निखारने में ध्यान दें। अगर किसी पॉलिसी आदि में पैसा लगाने की सोच रहे हैं तो तुरंत निर्णय लें। परंतु दूसरों से सलाह लेने की अपेक्षा अपने मन की आवाज सुने, आपको अवश्य ही उचित सलाह मिलेगी। सामाजिक गतिविधियों में एक्टिव रहने से पहचान बढ़ेगी और उत्तम जानकारियां भी मिलेंगी
नेगेटिव- अपने मैनेजमेंट को अच्छा बनाए रखने के लिए लगातार प्रयास करने की जरूरत है। क्रोध पर नियंत्रण रखें तथा स्वभाव में सहजता बनाए रखें। आय के साथ-साथ व्यय की भी अधिकता रहेगी। किसी बाहरी व्यक्ति का हस्तक्षेप अपने परिवार तथा व्यवसाय पर ना होने दें। क्योंकि इस वजह से अकारण ही गलतफहमियां उत्पन्न हो सकती हैं। व्यर्थ की आवाजाही पर अंकुश लगाएं।
व्यवसाय- बिजनेस को लेकर की गई मेहनत के अच्छे नतीजे हासिल होंगे। हालांकि माह के उत्तरार्ध में आय की स्थिति कुछ मध्यम ही रहेगी, लेकिन धीरे-धीरे परिस्थितियां अनुकूल होती जाएंगी। सरकारी काम रुका हुआ है तो किसी अनुभवी की सलाह से पूरा हो सकता है। मीडिया तथा रचनात्मक व्यवसाय से जुड़े लोग अच्छा काम करने की वजह से मान-सम्मान हासिल करेंगे।
लव- वैवाहिक संबंधों में चल रहे मनमुटाव का नकारात्मक प्रभाव आपके परिवार तथा व्यवसाय दोनों पर पड़ेगा। आपसी सामंजस्य बनाए रखने में आपका सहयोग जरूरी है। प्रेम संबंध में अपने पार्टनर पर शादी का दबाव ना बनाकर एक दूसरे की पसंद का ध्यान रखें।
स्वास्थ्य- स्वास्थ्य ठीक रहेगा। अपने विचारों को पॉजिटिव बनाकर रखें। गैस और बदहजमी से संबंधित चीजों का सेवन ना करें। वरिष्ठ लोगों की आंखों की समस्या बढ़ सकती है।
कर्क - पॉजिटिव- आप अपनी मैनेजमेंट को अच्छा करने में ध्यान देंगे तथा कुछ समय से चल रही घरेलू समस्याओं को आप काफी हद तक व्यवस्थित करने में कामयाब रहेंगे। अभिभावक अपने बच्चों की दिनचर्या को बेहतर बनाने के लिए कुछ खास निर्णय लेंगे। अगर कोई कानूनी कार्यवाही चल रही है, तो शुरुआत में ही उसे निपटाने की कोशिश करें। किसी उच्चाधिकारी की भी मदद मिलेगी
नेगेटिव- बच्चों की समस्याओं के समाधान में उनका सहयोग करने से उनमें सुरक्षा की भावना बढ़ेगी। इस समय मेरी संबंधी कोई भी निर्णय लेना नुकसानदायक रहेगा। युवा वर्ग जल्दी सफलता पाने के चक्कर में किसी गलत रास्ते का चुनाव करने से बचें। घर के किसी वरिष्ठ व्यक्ति के स्वास्थ्य संबंधी दिक्कत आने से आपके कई महत्वपूर्ण काम रुक सकते हैं। अपने सामान का स्वयं ध्यान रखें।
व्यवसाय- व्यवसायिक गतिविधियां पहले की तरह ही रहेंगी, लेकिन समय के हिसाब से चलने के लिए कार्यक्षेत्र में बदलाव करने की जरूरत है। कुछ पुराने ऑर्डर या किसी पार्टी के साथ दिक्कत आ सकती है। फाइनेंस संबंधी व्यवसाय में अच्छे क्लाइंट मिल सकते हैं। नौकरीपेशा लोगों पर काम का बोझ ज्यादा रहेगा, लेकिन इस समय धैर्य रखना ही इसका उचित समाधान है।
लव- घर में सुख-शांति रहेगी। जीवनसाथी का आपके प्रति भावनात्मक सहयोग आपकी कार्य क्षमता को नई दिशा प्रदान करेगा। किसी बच्चे की किलकारी संबंधी सुखद सूचना मिल सकती है। प्रेम संबंधों में विवाह का निर्णय जल्दबाजी में ना लें।
स्वास्थ्य- गर्मी जनित समस्याएं तंग करेंगी। उचित आराम ले तथा अपने स्वास्थ्य का विशेष ध्यान रखें। साथ ही जोखिम पूर्ण कार्यों से भी खुद को दूर रखें।
सिंह - पॉजिटिव- सकारात्मक तथा कलात्मक प्रवृत्ति के लोगों के साथ जुड़ना आपको प्रफुल्लित रखेगा। फाइनेंस से संबंधित कोई महत्वपूर्ण निर्णय लेने से सकारात्मक नतीजे हासिल होंगे। साथ ही आपकी किसी योजना के क्रियान्वित होने से मन में खुशी और उमंग महसूस होगी और इससे आपको आत्मिक और मानसिक खुशी मिलेगी। विवाह योग्य लोगों का रिश्ता पक्का हो सकता है।
नेगेटिव- अपने भावुक स्वभाव पर अंकुश लगाएं। अन्यथा कोई आपकी भावुकता और उदारता का नाजायज फायदा भी उठा सकता है। कोई भी निर्णय लेने में ज्यादा सोच-विचार करना आपको किसी उपलब्धि से दूर भी कर सकता है। अपनी वाणी और जिद्दी स्वभाव पर नियंत्रण रखें, क्योंकि इसका नकारात्मक असर आपसी संबंधों पर पड़ेगा।
व्यवसाय- कारोबार में ये महीना फायदेमंद रहेगा, लेकिन स्टाफ की गतिविधियों को नजरअंदाज न करें। बेहतर रहेगा कि कार्य क्षेत्र में अधिकतर काम खुद ही निपटाने का प्रयास करें। ऑटोमोबाइल, फैक्ट्री आदि से संबंधित बिजनेस में अच्छा लाभ होने की संभावना है। ऑफिस में अधिकारियों से बातचीत करते समय अपनी मानसिक स्थिति को नियंत्रित रखें। क्योंकि इस समय परिस्थितियों को शांतिपूर्ण तरीके से सुलझाना उचित रहेगा।
लव- वैवाहिक संबंधों में मधुर सामंजस्य रहेगा। व्यर्थ के प्रेम संबंधों तथा मनोरंजन आदि में समय नष्ट ना करें। 
स्वास्थ्य- जोड़ों में दर्द और रक्तचाप जैसी दिक्कत रहेगी। छोटी सी परेशानी को भी नजरअंदाज ना करें। तथा उचित इलाज ले। तरल पदार्थों का सेवन अधिक से अधिक मात्रा में करें।
कन्या - पॉजिटिव- उन्नति दायक समय चल रहा है। आपको अपने प्रयासों के बेहतरीन परिणाम मिलने वाले हैं। आप अपनी कार्यकुशलता के दम पर कई कार्य बेहतरीन तरीके से पूर्ण कर पाएंगे। प्रैक्टिकल सोच रखना आपको कोई भी निर्णय लेने में सहायक रहेगा। शेयर मार्केट और रिस्क संबंधी कार्यों में लाभदायक अवसर प्राप्त होंगे। कोई धार्मिक यात्रा भी संभव है।
नेगेटिव- यह समय भावुकता की बजाय प्रैक्टिकल एप्रोच रखने का है। अफवाह पर बिल्कुल ध्यान ना दें। कुछ लोग जलन की भावना से आपके प्रति परेशानियां बढ़ा सकते हैं। किसी भी वाद-विवाद जैसी स्थिति में अपने गुस्से पर नियंत्रण रखना जरूरी है। उधारी संबंधी लेनदेन करना आपको किसी मुसीबत में डाल देगा, बेहतर है कि अपने खर्चों पर ही अंकुश रखा जाए।
व्यवसाय- व्यापारी वर्ग अच्छा मुनाफा कमाएंगे। अपना जनसंपर्क बढ़ाने के लिए मार्केटिंग संबंधी कार्यों में अधिक से अधिक समय व्यतीत करें। क्योंकि संपर्क बढ़ाने से आपके व्यवसाय संबंधी नई जानकारियां भी मिलेंगी। किसी सहयोगी से चल रहा पुराना मतभेद खत्म होगा। नौकरीपेशा लोगों का स्थानांतरण मन मुताबिक स्थान पर हो सकता है।
लव- मित्रों तथा संबंधियों के साथ में मुलाकात के अवसर बनेंगे और मन प्रफुल्लित रहेगा। व्यस्तता के बावजूद घर परिवार को प्राथमिकता देना परिवार जनों के साथ आपसी संबंध और अधिक मधुर करेगा। प्रेम संबंधों के मामले में कुछ निराशा रह सकती हैं।
स्वास्थ्य- स्वास्थ्य उत्तम रहेगा, परंतु अपनी दिनचर्या को व्यवस्थित बनाकर ही रखे, लापरवाही ना बरतें, मौसम का दुष्प्रभाव स्वास्थ्य पर पड़ सकता हैं।
तुला - पॉजिटिव- इस समय ग्रह स्थिति कुछ बेहतर देने की कोशिश कर रही है। पुराने दिए हुए उधार लाभ के रूप में वापस मिल सकते हैं, सिर्फ खुद को मानसिक रूप से बहुत एक्टिव रहना होगा। माह की शुरुआत में ही अपनी महत्वपूर्ण काम संबंधी योजनाएं बना ले। संतान संबंधी कोई शुभ कार्य हल हो जाने से चिंता दूर होगी। विदेश जाने के लिए प्रयास कर रहे लोगों को कोई उम्मीद नजर आएगी।
नेगेटिव- अपने स्वभाव के प्रति आत्म अवलोकन करते रहें। कभी-कभी ज्यादा आत्म केंद्रित होना या स्वार्थपन की भावना आने से मित्रों के साथ संबंध बिगड़ सकते हैं। समय के अनुसार अपनी दिनचर्या को व्यवस्थित रखना जरूरी है। घर के बड़े बुजुर्गों की देखभाल करना भी आपका दायित्व है। युवा वर्ग अपने भविष्य को लेकर कुछ असमंजस की स्थिति में रह सकते हैं, लेकिन यह समय घबराने की बजाए प्रयास करने का है।
व्यवसाय- इस माह व्यवसाय में कुछ ना कुछ चुनौतियां बनी रहेगी। मेहनत के अनुरूप परिणाम ना मिलने से चिंता रहेगी। लेकिन अभी संयम बनाकर ही रखना उचित है। व्यवसाय में कर्मचारियों की गतिविधियों तथा माल की क्वालिटी पर पूरी नजर रखें। जरा सी लापरवाही भी नुकसान दायक रह सकती है। नौकरी में मनोनुकूल कार्यभार मिलने से मन लगा रहेगा।
लव- व्यस्तता के बावजूद घर तथा पारिवारिक लोगों के साथ में कुछ समय जरूर व्यतीत करें। इससे घर का वातावरण सौहार्दपूर्ण तथा शांति दायक बना रहेगा। प्रेम संबंधों में मधुरता बनाए रखने के लिए सामंजस्य बनाना होगा।
स्वास्थ्य- मौसम की वजह से सिर में दर्द जैसी दिक्कत रहेगी, परंतु चिंता करने जैसी कोई बात नहीं है। सिर्फ गर्मी और पोलूशन से अपना बचाव रखें तथा समय पर अपनी दवाइयां लेते रहें।
वृश्चिक - पॉजिटिव- ये माह भाग्योदय दायक रहेगा। अपने महत्वपूर्ण कार्यों को पूरा करने में आपका ध्यान रहेगा तथा कुछ नई प्लानिंग भी बनेगी। समय-समय पर वरिष्ठ लोगों का मार्गदर्शन लेना आपके लिए सहायक रहेगा। विद्यार्थियों तथा युवाओं को प्रतिस्पर्धा संबंधी कार्य में सफलता मिलने की पूरी संभावना है। इसलिए अपनी उर्जा तथा समय का भरपूर सदुपयोग करें। माह के मध्य बाद अप्रत्याशित ही कोई काम बनने की संभावना है।
नेगेटिव- योजनाओं को तुरंत क्रियान्वित करें, ज्यादा सोच-विचार करने से समय हाथ से निकल भी सकता है। खर्चों की अधिकता रहेगी। परंतु साथ ही लाभ की स्थितियां भी बनेगी, इसलिए ज्यादा परेशान होने की जरूरत नहीं। परंतु अपने स्वभाव को सकारात्मक बनाकर रखें। कंपटीशन की तैयारी कर रहे विद्यार्थी अपनी पढ़ाई पर ज्यादा ध्यान दें।
व्यवसाय- व्यवसाय में अपना नेटवर्क एक्टिव रखने की जरूरत है। बिना किसी मार्गदर्शन के कोई भी नया निर्णय ना ले। पब्लिक रिलेशन आपके लिए व्यवसाय संबंधी नए स्त्रोत ओपन कर सकते हैं। रुकी हुई पेमेंट आने से आर्थिक परेशानियां हल होंगी। किसी ऑफिशियल कार्य के लिए यात्रा करनी पड़ सकती हैं। हालांकि उच्च अधिकारियों के साथ अच्छा तालमेल बना रहेगा।
लव- पारिवारिक वातावरण खुशनुमा बना रहेगा। पति-पत्नी भी अपना दायित्व अच्छी तरह निभाएंगे। युवा वर्ग प्रेम संबंधों में समय व्यर्थ करने की बजाय अपने करियर पर अधिक ध्यान दें।
स्वास्थ्य- गैस और अफारे की वजह से परेशान रहेंगे। बादी और गरिष्ठ खाद्य पदार्थों के सेवन से परहेज करें। जोखिम पूर्ण कार्यों से भी दूर रहें।
धनु - पॉजिटिव- ग्रह स्थिति उत्तम रहेगी। कुछ समय से आप जिन कार्यों के लिए प्रयासरत थे, उन कार्यों को पूर्ण करने का समय आ गया है। किसी भी क्षेत्र में किए गए मेहनत के अनुरूप उचित परिणाम भी हासिल होंगे। परंतु इस बात का ध्यान रखें कि कर्म प्रधान तो होना ही पड़ेगा। अगर कहीं उधार पैसा दिया हुआ है, तो उसकी वापसी सुनिश्चित है। घर में कोई धार्मिक अनुष्ठान संबंधी कार्य भी होगा।
नेगेटिव- संबंधियों तथा मित्रों के साथ कम्युनिकेशन गैप रखना दूरियां बढ़ा सकता है, इसलिए संपर्क में रहने की कोशिश करें। समय के अनुसार अपने विचारों में भी लचीलापन लाएं। भावनाओं में बहकर कोई निर्णय ना लें। वर्तमान स्थितियों पर ही ध्यान केंद्रित रखना उचित है। कोई शोकाकुल समाचार मिलने से मन कुछ व्यतीत भी रहेगा।
व्यवसाय- व्यवसायिक व्यवस्था बेहतर रहेगी तथा आपका मैनेजमेंट भी अच्छा रहेगा। रिटेल संबंधी कारोबार में अपने सामान की गुणवत्ता पर ध्यान दें। व्यवसायिक स्थल पर कर्मचारियों से कोई वाद-विवाद जैसी स्थिति ना उत्पन्न होने दे। मार्केटिंग संबंधी कार्यों में तथा संपर्कों को और अधिक मजबूत करने में अपना समय लगाएं। नौकरी पेशा लोगों को अपने अच्छे कार्य की वजह से इंक्रीमेंट मिल सकता है।
लव- पति-पत्नी अपने अपने कार्य में व्यस्तता के कारण एक-दूसरे के साथ समय व्यतीत नहीं कर पाएंगे। परंतु एक दूसरे पर विश्वास संबंधों को मजबूत बनाकर रखेगा। प्रेमी युगल अपने विवाह को लेकर कोई निर्णय ले सकते हैं।
स्वास्थ्य- कभी-कभी काम की अधिकता की वजह से चिड़चिड़ापन व थकान हावी रहेंगे। काम के साथ-साथ आराम भी लेना आवश्यक है। साथ ही गरिष्ठ और असमय भोजन करने से परहेज रखें।
मकर- पॉजिटिव- ये महीना कुछ मिले-जुले प्रभाव वाला रहेगा। लेकिन अपनी मेहनत और प्रयासों में कमी नहीं रखनी चाहिए। योजनाबद्ध तरीके से दिनचर्या को व्यवस्थित रखें। निश्चित ही समय अनुकूल हो जाएगा। अगर प्रॉपर्टी आदि में निवेश करने की प्लानिंग कर रहे हैं तो माह के उत्तरार्ध में आपको सफलता मिल सकती हैं। रिश्तेदारों का घर में आगमन होगा तथा उपहारों का आदान-प्रदान वातावरण को खुशनुमा बनाएगा।
नेगेटिव- बेवजह की बातों पर अहम का टकराव होने से परहेज करें। आलस को अपने ऊपर हावी ना होने दें। कुछ पुरानी नकारात्मक बातें उठने से किसी रिश्तेदार के साथ कुछ नाराजगी हो सकती है। बेहतर होगा कि वर्तमान मैं ही रहे। इस समय किसी को उधारी देना नुकसानदायक रह सकता है। विद्यार्थी भी इस समय अपनी पढ़ाई में ध्यान नहीं देंगे।
व्यवसाय- व्यवसाय में कुछ ना कुछ दिक्कतें बनी रहेगी, लेकिन समय अनुसार समाधान भी मिलते रहेंगे। नई पार्टनरशिप करते समय उचित सोच विचार करना जरूरी है। इंपोर्ट-एक्सपोर्ट से जुड़े बिजनेस में अच्छा मुनाफा मिलेगा। बैंकिंग सेक्टर से जुड़े लोग अपने कार्य को बखूबी निभाएंगे। नौकरीपेशा लोगों के ऊपर अतिरिक्त कार्यभार आ सकता है, जिसकी वजह से ओवरटाइम भी करना पड़ेगा।
लव- परिवार जनों के आपसी तालमेल से घर में अच्छी व्यवस्था बनी रहेगी। पति-पत्नी के बीच भी खुशनुमा संबंध रहेंगे। परंतु प्रेम संबंधों में भावनात्मक दूरियां आ सकती हैं। अपने व्यवहार में कोमलता बनाकर रखें।
स्वास्थ्य- नियमित योग और व्यायाम करना आपको स्वस्थ रखेगा। स्त्री वर्ग को अपने स्वास्थ्य का विशेष ध्यान रखने की जरूरत है। उचित आहार ले। तथा कुछ समय अपने आराम के लिए भी निकालें।
कुंभ - पॉजिटिव- माह की शुरुआत में कुछ जिम्मेदारियां बढ़ सकती हैं, लेकिन आप उनको पूरी मेहनत से निभा भी लेंगे। स्वभाव में सौम्यता और गंभीरता रहेगी। घर में कुछ नवीनीकरण अथवा रखरखाव में बदलाव संबंधी कुछ योजनाएं बनेंगी, और उन्हें क्रियान्वित करने में आसानी भी रहेगी। घर में कोई नया वाहन भी आ सकता है। साथ ही कोई नजदीकी लाभदायक यात्रा भी संभव है।
नेगेटिव- ज्यादा सोच-विचार करने की वजह से कुछ उपलब्धियां हाथ से निकल सकती है। इसलिए तुरंत निर्णय लेने का प्रयास करें। सम निकट संबंधियों के साथ तालमेल बनाकर रखना आपकी जिम्मेदारी हो सकती है। अपने महत्वपूर्ण कागजात अथवा डॉक्यूमेंट संभालकर रखें। इस समय कोई महत्वपूर्ण वस्तु के खोने जैसी स्थिति भी बन रही है।
व्यवसाय- कार्यक्षेत्र में बहुत अधिक व्यस्तता बनी रहेगी। कर्मचारियों से काम लेना भी एक कला है। उनके साथ संबंध मधुर रखें। पार्टनरशिप करने का प्लान है, तो कार्यवाही लिखित में करना उचित रहेगा। बीमा, कमीशन आदि के व्यवसाय से जुड़े लोग अपनी कार्य व्यवस्था में कुछ परिवर्तन लाने की कोशिश करें।
लव- वैवाहिक जीवन में अगर कोई मनमुटाव चल रहा है, तो आपसी विचार विमर्श द्वारा संबंधों को पुनः मधुर बनाने का प्रयास करें। इससे पारिवारिक वातावरण पर मधुर बना रहेगा। प्रेम संबंधों में विवाह के लिए रिश्ता पक्का हो सकता है।
स्वास्थ्य- अत्यधिक कार्यभार आपको शारीरिक और मानसिक रूप से थका देगा। उत्तम खानपान ले तथा तनाव मुक्त होने के लिए योगा और मेडिटेशन का सहारा लेना उचित है।
मीन - पॉजिटिव- अनुकूल ग्रह स्थिति है। अपने व्यक्तित्व को निखारने के लिए उत्तम समय चल रहा है। घर में धार्मिक कृत्य संबंधी कोई कार्य संपन्न होने की वजह से सकारात्मक ऊर्जा व्याप्त रहेगी। सामाजिक तथा सोसाइटी संबंधी गतिविधियों में आपके योगदान को विशेष स्थान मिलेगा। संतान की चल रही किसी समस्या का समाधान मिलने से मन में सुकून रहेगा। घर के बड़े बुजुर्गों का मान-सम्मान व आदर बनाए रखें।
नेगेटिव- बेवजह की नकारात्मक बातों को अपने दिमाग में स्थान दें तथा क्रिएटिव बने रहे। गुस्सा और एक हो संबंधों में खटास ला सकता है, अपने व्यवहार को संयमित रखें। भाइयों के साथ किसी बात को लेकर कहासुनी होने की आशंका है, मामलों को शांतिपूर्ण तरीके से निपटाने का प्रयास करें। अगर कोई कानूनी कार्यवाही चल रही है तो उसे समय रहते सुलझा लें।
व्यवसाय- व्यवसायिक प्रचार प्रसार में ज्यादा ध्यान देने की जरूरत है। हालांकि मौजूदा बिजनेस में आपके द्वारा किए गए प्रयासों द्वारा नई उपलब्धियां हासिल होगी। युवा वर्ग किसी भी असमंजस की स्थिति में अनुभवी व्यक्ति से सलाह-मशवरा अवश्य करें, वरना उनका कोई निर्णय गलत भी हो सकता है। रुकी हुई पेमेंट मिल जाएगी। ऑफिस में महिला सहकर्मियों से संतुलित व्यवहार रखें।
लव- घर में सुख-शांति का माहौल बना रहेगा। मित्रों तथा नजदीकी संबंधियों के साथ मिलना-जुलना सबको खुशी प्रदान करेगा। और आपसी संबंधों में भी नजदीकियां बढ़ेगी। मीन राशि वालों को प्रेम संबंध के लिए प्रस्ताव मिल सकता है।
स्वास्थ्य- स्वास्थ्य ठीक रहेगा। परंतु वर्तमान मौसम की वजह से लापरवाही बिल्कुल ना बरतें। बीपी, शुगर आदि की नियमित जांच करवाते रहें। अपनी दिनचर्या पूरी तरह व्यवस्थित रखना जरूरी है।